E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: ΕΝΦΙΑ 2018: Έτσι θα τυπώσετε το εκκαθαριστικό σας στο Taxisnet
ΕΝΦΙΑ 2018: Έτσι θα τυπώσετε το εκκαθαριστικό σας στο Taxisnet
"O ΕΝΦΙΑ μας έφτασε! Eμπρός βήμα ταχύ, να τον προϋπαντήσουμε για...τσέπη αδειανή" Juan/Efenpress
Για άλλη μια χρονιά η ώρα του ΕΝΦΙΑ έφτασε, και μέσω της πλατφόρμας Taxisnet στο gsis, οι φορολογούμενοι θα κληθούν να πληρώσουν ηλεκτρονικά τον δυσβάσταχτο φόρο. Μερικές χρήσιμες οδηγίες για την τύπωση του εκκαθαριστικού σας.
Για να εκτυπώσετε το εκκαθαριστικό σας, θα πρέπει να επισκεφτείτε το site της ΑΑΔΕ, να μπείτε με τους προσωπικούς κωδικούς σας, στη συνέχεια να κάντε κλικ στο πεδίο «Προσωποποιημένη Πληροφόρηση». Στη συνέχεια, επιλέξτε το «Στοιχεία οφειλής εκτός ρύθμισης». Αμέσως μετά, θα εμφανιστεί η οφειλή του ΕΝΦΙΑ 2018 και αριστερά η επιλογή «ταυτότητα οφειλής», που απαιτείται για την πληρωμή.
Υπάρχει βέβαια περίπτωση να αντιμετωπίσετε και… μερικά προβλήματα, καθώς είναι πολλοί εκείνοι που από το πρωί της Τετάρτης θέλησαν να μάθουν τη… λυπητερή που τους περιμένει, με αποτέλεσμα να μην αντέξει το σύστημα! Στην προσπάθεια πολλών να μπουν στη σελίδα για να μάθουν το ύφος του ΕΝΦΙΑ που θα πληρώσουν, η σελίδα ήταν… λευκή με το μήνυμα «Forbidden».Τα νέα εκκαθαριστικά θα μπορούν να τα βρουν οι φορολογούμενοι στους προσωπικούς τους λογαριασμούς στο Taxisnet. Για να εκτυπώσουν το εκκαθαριστικό τους οι φορολογούμενοι αφού χρησιμοποιήσουν τους προσωπικούς κωδικούς τους για να μπουν στο site της ΑΑΔΕ (Taxisnet) θα πρέπει να επιλέξουν την εφαρμογή Ε9 και μετά να επιλέξουν το έτος 2018.
Το υπουργείο Οικονομικών για ΕΝΦΙΑ
Κατά περίπου 60 εκατ. ευρώ είναι μειωμένο εφέτος σε σύγκριση με το 2017 το συνολικό ποσό του ΕΝΦΙΑ που βεβαιώθηκε, ενώ ειδικά για τον συμπληρωματικό φόρο, αυτός εμφανίζεται μειωμένος κατά 9,5 εκατ. ευρώ σε σχέση με την περυσινή εκκαθάριση. Αυτό αναφέρουν παράγοντες του υπουργείου Οικονομικών, επισημαίνοντας μάλιστα πως αξιοσημείωτες μειώσεις στα ποσά του φόρου παρατηρούνται σε διάφορες περιοχές της επικράτειας, όπως π.χ. σε λαϊκές περιοχές της Θεσσαλονίκης, στη Λαμία, στην Πάτρα, στην Τρίπολη, στην Κατερίνη, αλλά και σε λαϊκές περιοχές του λεκανοπεδίου της Αττικής (Πετράλωνα, Νέα Χαλκηδόνα, Κολωνός κ.λπ.).